Salamankos provincija
Salamankos provincija (isp. Provincia de Salamanca) – Ispanijos provincija, esanti šalies vakaruose, autonominės Kastilijos ir Leono vakarinėje dalyje. Šiaurėje ribojasi su Samora, šiaurės rytuose su Valjadolidu, pietryčiuose ir pietuose su Avila, pietuose su Kaseresu bei vakaruose turi pasienio ruožą su Portugalija. 2011 m. duomenimis, provincijoje gyveno 352 986 gyventojai. Administracinis centras – Salamanka. Provincija yra padalinta į 362-i savivaldybes, iš kurių daugiau nei pusė yra kaimai, turintys mažiau nei 300-us žmonių.